tartuNLP/wikipedia-smugri-20251201 huggingface dataset:
Uskon päivään kauniimpaan

Uskon päivään kauniimpaan on suomalaislaulaja Päivi Paunun kolmas, vuonna 1971 julkaistu studioalbumi. Albumi sisältää paljon suomalaisten säveltäjien iskelmäkappaleita, mutta seassa on myös muutamia käännöskappaleita. Levyn sovituksia olivat tekemässä muun muassa levyn tuottanut Jaakko Borg, Markku Johansson ja Rauno Lehtinen.
Levyn tunnetuimpia kappaleita on laulaja-säveltäjä Aarno Ranisen kanssa duetoitu ”Mozart 40” sekä Jukka Kuoppamäen säveltämä ”Oi rakkahin”. Ensin mainitusta tuli yksi vuoden 1972 suurimpia hittejä.
Finnlevy julkaisi albumin vinyylilevynä ja C-kasettina.
Kappalemateriaali ja työstö.
Albumin kahdestatoista kappaleesta kuusi on ulkomaista alkuperää. Albumin avaa nimikappale ”Uskon päivään kauniimpaan”, joka on käännös lauluntekijäkaksikon Alan Blaikleyn ja Ken Howardin tekemästä kappaleesta ”Sadness of A Summer’s Afternoon”. Levyn tunnetuimpiin kappaleisiin lukeutuva ”Mozart 40” on Juha Vainion sanoittama versio Wolfgang Amadeus Mozartin säveltämästä sinfoniasta nro 40. ”Kun lauloin uudestaan” on käännös The Band -yhtyeen keulahahmo Robbie Robertsonin tekemästä kappaleesta The Night They Drove Old Dixie Down”. Kappaleen on tulkinnut The Bandin lisäksi yhdysvaltalainen folklaulaja Joan Baez. Saksalaissäveltäjä Günter Sonnebornin kappaleen ”Stille Wasser die sind tief” käännettiin suomeksi nimellä ”Ei sanaakaan” Tuula Valkaman toimesta. Levyn A- ja B-puolet päättävät kanadalaismuusikko Buffy Sainte-Marien tekemät kappaleet ”Los Pescadores” ja ”Until It’s Time for You to Go”, jonka Elvis Presley tulkitsi vuonna 1972. Kappaleissa Paunua säestää hänen silloinen aviomiehensä, pianisti Seppo Hovi.
Toiset kuusi kappaletta ovat suomalaisia. Levyn tunnetuin suomalaista alkuperää oleva kappale on Jukka Kuoppamäen säveltämä ”Oi rakkahin”, jonka Paunu levytti jo vuonna 1969 "Syksyn sävel" -laulukilpailua varten. Kappale ei saanut kilpailussa yhtään pistettä, mutta sen singlejulkaisusta tuli suuri menestys ja se oli loppuvuoden 1969 myydyin äänite. Menestyksen siivittämänä Paunu otti sen kappaleohjelmistoonsa. Tuottaja Jaakko Borgin säveltämän ”Hiljaisuus”-kappaleen tulkitsi alun perin Pasi Kaunisto esikoisalbumillaan jo vuonna 1969. Muita suomalaisten säveltämiä kappaleita ovat Rauno Lehtisen ”Silloin”, Nacke Johanssonin salanimellä Paul Niska säveltämä ”Naura ja laula vain” sekä Toivo Kärjen ”Kauneimmat päivät”. Matti ja Teppo -duon Matti sävelsi Vexi Salmen sanoittaman kappaleen ”Pelkkää elämää”.
Albumin kappaleet äänitettiin Finnvox-studioilla Helsingissä syksyllä 1971 Ronnie Kranckin toimesta. Ainoastaan ”Oi rakkahin” äänitettiin jo vuonna 1969. Suurin osa suomalaisista alkuperäiskappaleista äänitettiin elokuussa 1971. 19. päivä äänitettiin ”Kauneimmat päivät”, ”Naura ja laula vain” sekä ”Pelkkää elämää” ja 26. päivä ”Hiljaisuus”. Nimikappale ”Uskon päivään kauniimpaan” äänitettiin 28. lokakuuta.
Kappaleet.
Lähteet:
Tekijät.
Lähde:
Muusikoita.
Lähteet:
Tuotanto.
Lähde:
Multnomahin yliopisto

Multnomahin yliopisto (, lyh. MU) on Yhdysvaltain Oregonissa sijaitseva yksityinen yliopisto. Multnomahin yliopisto on perustettu vuonna 1936 ja se sijaitsee Portlandin kaupungissa.
George Foxin yliopisto

George Foxin yliopisto (, lyh. GFU) on Yhdysvaltain Oregonissa sijaitseva yksityinen yliopisto. Yliopisto on perustettu vuonna 1891 ja se sijaitsee Newbergin kaupungissa. Yliopisto on taustaltaan kristillinen, ja se toimii kveekariliikkeen Evangelical Friends Church International-kirkkokunnan työyhteydessä.
Bushnellin yliopisto

Bushnellin yliopisto (, lyh. BU) on Yhdysvaltain Oregonissa sijaitseva yksityinen yliopisto. Yliopisto on perustettu vuonna 1895 ja se sijaitsee Eugenen kaupungissa. Yliopisto on taustaltaan kristillinen, ja se toimii restorationistisen Christian Churches and Churches of Christ-kirkkokunnan työyhteydessä.
Sass

Sass on tyylisivujen kieli, joka käännetään CSS-tyylisivuiksi. Sass mahdollistaa muun muassa muuttujien ja funktioiden käytön.
Sass-esikääntäjä tuottaa CSS-määrittelyjä koodista, joka voidaan antaa Sassy CSS (SCSS) -syntaksilla.
Historia.
Sassin kehitti alun perin Hampton Catlin, joka kehitti Nathan Weizenbaumin kanssa versiot 2.0:aan saakka. Chris Eppstein liittyi kehitykseen vuonna 2008. Ensimmäiset versiot Sass-esikääntäjästä oli toteutettu Ruby-kielellä, mutta vuonna 2016 se toteutettiin uudelleen Dart-kielellä.
Esimerkki.
Sass-määrittely:
 color: red
 @media (min-width: 400px)
 color: blue
Kääntyy seuraavaksi CSS-määrittelyksi:
 color: red;
@media (min-width: 400px){
 #header {
 color: blue;
SCSS-määrittely:
$blue: #3bbfce;
$margin: 16px;
.content-navigation {
 border-color: $blue;
 color: darken($blue, 9%);
.border {
 padding: $margin / 2;
 margin: $margin / 2;
 border-color: $blue;
SASS-määrittely:
$blue: #3bbfce
$margin: 16px
.content-navigation
 border-color: $blue
 color: darken($blue, 9%)
.border
 padding: $margin/2
 margin: $margin/2
 border-color: $blue
Kääntyvät CSS-määrittelyksi:
.content-navigation {
 border-color: #3bbfce;
 color: #2b9eab;
.border {
 padding: 8px;
 margin: 8px;
 border-color: #3bbfce;
Nate Wiggins

Nathan ”Nate” Wiggins (s. 28. elokuuta 2003) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Wiggins edustaa NFL-joukkue Baltimore Ravensia. Ennen NFL-uraansa hän pelasi Clemsonin yliopiston joukkueessa. Ravens varasi hänet ensimmäisellä kierroksella 30. varausvuorolla . Toukokuussa 2024 Wiggins teki Ravensin kanssa nelivuotisen ja yhteensä 12,8 miljoonan dollarin arvoisen tulokassopimuksen. Wiggins on pelannut 15 NFL:n runkosarjan ottelua. Näissä otteluissa hänellä on yhteensä 33 taklausta, yksi aiheutettu rähmäys, 13 puolustettua heittoa, yksi syötönkatko ja yksi syötönkatkon palautuksesta tehty touchdown. Wiggins on pelannut kaksi NFL:n pudostuspelien ottelua. Näissä otteluissa hänellä on yhteensä kuusi taklausta ja yksi isku pelinrakentajaan. Uran tilastot päivitetty kauden 2024 jälkeen.
Corbanin yliopisto

Corbanin yliopisto (, lyh. CU) on Yhdysvaltain Oregonissa sijaitseva yksityinen yliopisto. Yliopisto on perustettu vuonna 1935 ja se sijaitsee Salemin kaupungissa. Yliopisto on taustaltaan yleiskristillinen ja se toimii tunnustuskunnista riippumattomana oppilaitoksena.
Northwest Nazarene -yliopisto

Northwest Nazarene -yliopisto (, lyh. NNU) on Yhdysvaltain Idahossa sijaitseva yksityinen yliopisto. Yliopisto on perustettu vuonna 1913 ja se sijaitsee Nampan kaupungissa. Yliopisto on taustaltaan kristillinen, ja se toimii pyhityskristillisen Church of the Nazarene-kirkkokunnan työyhteydessä.
Andersonin yliopisto (Indiana)

Andersonin yliopisto (, lyh. AU) on Yhdysvaltain Indianassa sijaitseva yksityinen yliopisto. Yliopisto on perustettu vuonna 1917 ja se sijaitsee Andersonin kaupungissa. Yliopisto on taustaltaan kristillinen, ja se toimii pyhityskristillisen Church of God (Anderson)-kirkkokunnan työyhteydessä.
Colleget ja koulut.
Andersonin yliopistossa toimivat seuraavat colleget ja koulut:
Bethel-yliopisto (Indiana)

Bethel-yliopisto (, lyh. BU) on Yhdysvaltain Indianassa sijaitseva yksityinen yliopisto. Yliopisto on perustettu vuonna 1947 ja se sijaitsee Mishawakan kaupungissa. Yliopisto on taustaltaan kristillinen, ja se toimii anabaptistisen Missionary Church-kirkkokunnan työyhteydessä.
Huntingtonin yliopisto

Huntingtonin yliopisto (, lyh. HU) on Yhdysvaltain Indianassa sijaitseva yksityinen yliopisto. Yliopisto on perustettu vuonna 1897 ja se sijaitsee Huntingtonin kaupungissa. Yliopisto on taustaltaan kristillinen, ja se toimii anabaptistisen Church of the United Brethren in Christ-kirkkokunnan työyhteydessä.
Indianan wesleyläinen yliopisto

Indianan wesleyläinen yliopisto (, lyh. IWU) on Yhdysvaltain Indianassa sijaitseva yksityinen yliopisto. Yliopisto on perustettu vuonna 1920 ja se sijaitsee Marionin kaupungissa. Yliopisto on taustaltaan kristillinen, ja se toimii metodistisen Wesleyan Church-kirkkokunnan työyhteydessä.
Taylorin yliopisto

Taylorin yliopisto (, lyh. TU) on Yhdysvaltain Indianassa sijaitseva yksityinen yliopisto. Yliopisto on perustettu vuonna 1846 ja se sijaitsee Uplandin kaupungissa. Yliopisto on taustaltaan yleiskristillinen ja se toimii tunnustuskunnista riippumattomana oppilaitoksena.
Dordtin yliopisto

Dordtn yliopisto (, lyh. Dordt) on Yhdysvaltain Iowassa sijaitseva yksityinen yliopisto. Yliopisto on perustettu vuonna 1955 ja se sijaitsee Sioux Centerin kaupungissa. Yliopisto on taustaltaan kristillinen, ja se toimii reformoidun Christian Reformed Church in North America-kirkkokunnan työyhteydessä.
Belhavenin yliopisto

Belhavenin yliopisto (, lyh. BU) on Yhdysvaltain Mississippissä sijaitseva yksityinen yliopisto. Yliopisto on perustettu vuonna 1883 ja se sijaitsee Jacksonin kaupungissa. Yliopisto on taustaltaan kristillinen, ja se toimii presbyteerisen Presbyterian Church (USA)-kirkkokunnan työyhteydessä.
Keski-Amerikan Nazarene-yliopisto

Keski-Amerikan Nazarene-yliopisto (, lyh. MNU) on Yhdysvaltain Kansasissa sijaitseva yksityinen yliopisto. Yliopisto on perustettu vuonna 1966 ja se sijaitsee Olathen kaupungissa. Yliopisto on taustaltaan kristillinen, ja se toimii pyhityskristillisen Church of the Nazarene-kirkkokunnan työyhteydessä.
Luoteinen baptistinen yliopisto

Luoteinen baptistinen yliopisto (, lyh. SBU) on Yhdysvaltain Missourissa sijaitseva yksityinen yliopisto. Yliopisto on perustettu vuonna 1878 ja se sijaitsee Bolivarin kaupungissa. Yliopisto on taustaltaan kristillinen, ja se toimii etelän baptistien työyhteydessä.
Southwest-yliopisto

Southwest-yliopisto (, lyh. USW) on Yhdysvaltain New Mexicossa sijaitseva yksityinen yliopisto. Yliopisto on perustettu vuonna 1962 ja se sijaitsee Hobbsin kaupungissa. Yliopisto on taustaltaan yleiskristillinen ja se toimii tunnustuskunnista riippumattomana oppilaitoksena.
Robertsin wesleyläinen yliopisto

Roberstin wesleyläinen yliopisto (, lyh. RWU) on Yhdysvaltain New Yorkissa sijaitseva yksityinen yliopisto. Yliopisto on perustettu vuonna 1866 ja se sijaitsee Rochesterin kaupungissa. Yliopisto on taustaltaan kristillinen, ja se toimii metodistisen Free Methodist-kirkkokunnan työyhteydessä.
Houghtonin yliopisto

Houghtonin yliopisto (, lyh. Houghton) on Yhdysvaltain New Yorkissa sijaitseva yksityinen yliopisto. Yliopisto on perustettu vuonna 1883 ja se sijaitsee Houghtonin kaupungissa. Yliopisto on taustaltaan kristillinen, ja se toimii metodistisen Wesleyan Church-kirkkokunnan työyhteydessä.
Malonen yliopisto

Malonen yliopisto () on Yhdysvaltain Ohiossa sijaitseva yksityinen yliopisto. Yliopisto on perustettu vuonna 2008 ja se sijaitsee Cantonin kaupungissa. Yliopisto on taustaltaan kristillinen, ja se toimii kveekariliikkeen Evangelical Friends Church – Eastern Region-kirkkokunnan työyhteydessä.
Mount Vernonin Nazarene-yliopisto

Mount Vernonin Nazarene-yliopisto (, lyh. MVNU) on Yhdysvaltain Ohiossa sijaitseva yksityinen yliopisto. Yliopisto on perustettu vuonna 1968 ja se sijaitsee Mount Vernonin kaupungissa. Yliopisto on taustaltaan kristillinen, ja se toimii pyhityskristillisen Church of the Nazarene-kirkkokunnan työyhteydessä.
Messiah-yliopisto

Messiah-yliopisto () on Yhdysvaltain Pennsylvaniassa sijaitseva yksityinen yliopisto. Yliopisto on perustettu vuonna 1909, ja se sijaitsee Mechanicsburgin kaupungissa. Yliopisto on taustaltaan yhteiskristillinen, ja se toimii yhteistyössä eri tunnustuskuntia yhdistävänä tekijänä.
Northwest-yliopisto

Northwest-yliopisto (, lyh. NU) on Yhdysvaltain Washingtonissa sijaitseva yksityinen yliopisto. Yliopisto on perustettu vuonna 1934, ja se sijaitsee Kirklandin kaupungissa. Yliopisto on taustaltaan kristillinen, ja se toimii helluntailaisen Assemblies of God-kirkkokunnan työyhteydessä.
Seattlen Tyynenmeren yliopisto

Seattlen Tyynenmeren yliopisto (, lyh. SPU) on Yhdysvaltain Washingtonissa sijaitseva yksityinen yliopisto. Yliopisto on perustettu vuonna 1891, ja se sijaitsee Seattlen kaupungissa. Yliopisto on taustaltaan kristillinen, ja se toimii metodistisen Free Methodist-kirkkokunnan työyhteydessä.
Walla Walla -yliopisto

Walla Walla -yliopisto (, lyh. WWC) on Yhdysvaltain Washingtonissa sijaitseva yksityinen yliopisto. Yliopisto on perustettu vuonna 1892, ja se sijaitsee College Placen kaupungissa. Yliopisto on taustaltaan kristillinen, ja se toimii seitsemännen päivän adventistiliikkeen työyhteydessä.
Central Christian College of Kansas

Central Christian College of Kansas on Yhdysvaltain Kansasssa sijaitseva yksityinen korkeakoulu. Central Christian College of Kansas on perustettu vuonna 1884, ja se sijaitsee McPhersonin kaupungissa. Korkeakoulu on taustaltaan kristillinen, ja se toimii metodistisen Free Methodist-kirkkokunnan työyhteydessä.
College of the Ozarks

College of the Ozarks on Yhdysvaltain Missourissa sijaitseva yksityinen korkeakoulu. College of the Ozarks on perustettu vuonna 1906, ja se sijaitsee Point Lookoutin kaupungissa. Korkeakoulu on taustaltaan yleiskristillinen ja se toimii tunnustuskunnista riippumattomana oppilaitoksena.
Geneva College

Geneva College (lyh. GC) on Yhdysvaltain Pennsylvaniassa sijaitseva yksityinen korkeakoulu. Geneva College on perustettu vuonna 1848, ja se sijaitsee Beaver Fallsin kaupungissa. Korkeakoulu on taustaltaan kristillinen, ja se toimii presbyteerisen Reformed Presbyterian Church of North America-kirkkokunnan työyhteydessä.
Gordon College

Gordon College (lyh. GC) on Yhdysvaltain Massachusettsissa sijaitseva yksityinen korkeakoulu. Gordon College on perustettu vuonna 1889, ja se sijaitsee Wenhamin kaupungissa. Korkeakoulu on taustaltaan yhteiskristillinen ja oppilaitoksen yhteydessä toimii useita eri tunnustuskuntia.
Grace College

Grace College (lyh. GC) on Yhdysvaltain Indianassa sijaitseva yksityinen korkeakoulu. Grace College on perustettu vuonna 1948, ja se sijaitsee Winona Laken kaupungissa. Grace College on taustaltaan kristillinen korkeakoulu. Korkeakoulu toimii anabaptistisen Fellowship of Grace Brethren Churches-kirkkokunnan työyhteydessä.
Montreat College

Montreat College on Yhdysvaltain Pohjois-Carolinassa sijaitseva yksityinen korkeakoulu. Montreat College on perustettu vuonna 1916, ja se sijaitsee Montreatin kaupungissa. Korkeakoulu on taustaltaan yhteiskristillinen, ja se toimii yhteistyössä eri tunnustuskuntia yhdistävänä tekijänä.
Northwestern College

Northwestern College (lyh. NWC) on Yhdysvaltain Iowassa sijaitseva yksityinen korkeakoulu. Northwestern College on perustettu vuonna 1882, ja se sijaitsee Orange Cityn kaupungissa. Yliopisto on taustaltaan kristillinen, ja se toimii reformoidun Reformed Church in America-kirkkokunnan työyhteydessä.
Sterling College

Sterling College (lyh. SC) on Yhdysvaltain Kansasissa sijaitseva yksityinen korkeakoulu. Sterling College on perustettu vuonna 1887, ja se sijaitsee Sterlingin kaupungissa. Korkeakoulu on taustaltaan yleiskristillinen ja se toimii tunnustuskunnista riippumattomana oppilaitoksena.
Tabor College (Kansas)

Tabor College (lyh. TC) on Yhdysvaltain Kansasissa sijaitseva yksityinen korkeakoulu. Tabor College on perustettu vuonna 1908, ja se sijaitsee Hillsboron kaupungissa. Tabor College on taustaltaan kristillinen, ja se toimii anabaptistisen Mennonite Brethren Church-kirkkokunnan työyhteydessä.
Redeemer-yliopisto

Redeemer-yliopisto (, lyh. RU) on Kanadan Ontariossa sijaitseva yksityinen yliopisto. Yliopisto on perustettu vuonna 1982, ja se sijaitsee Ancasterin kaupungissa. Yliopisto on taustaltaan yhteiskristillinen, ja se toimii yhteistyössä eri tunnustuskuntia yhdistävänä tekijänä.
Ambrosen yliopisto

Ambrosen yliopisto (, lyh. AUC) on Kanadan Albertassa sijaitseva yksityinen yliopisto. Yliopisto on perustettu vuonna 1921, ja se sijaitsee Calgaryn kaupungissa. Yliopisto on taustaltaan kristillinen, ja se toimii pyhityskristillisen Christian and Missionary Alliance-järjestön työyhteydessä.
Tiedekunnat ja koulut.
Ambrosen yliopistossa toimivat seuraavat tiedekunnat ja koulut:
Trinity Western -yliopisto

Trinity Western -yliopisto (, lyh. TWU) on Kanadan Brittiläisessä Kolumbiassa sijaitseva yksityinen yliopisto. Yliopisto on perustettu vuonna 1986, ja se sijaitsee Langleyn kaupungissa. Yliopisto on taustaltaan kristillinen, ja se toimii kongregationalistisen Evangelical Free Church of Canada-kirkkokunnan työyhteydessä.
Sattanen

Sattanen (myös Sattasjoki) on Kittilän ja Sodankylän kuntien alueella virtaava Kemijoen sivujoen Kitisen noin 70 kilometrin pituinen sivujoki. Se saa alkunsa Kittilän Pomokairalta ja laskee Kitiseen Sattasen kylässä noin kymmenen kilometriä Sodankylän keskustan pohjoispuolella. Sattasen pisin sivujoki on noin 50 kilometrin pituinen Soasjoki.
Nimi Sattanen tulee saamen kielen hiekkaa tarkoittavasta sanasta "satta".
Kaikenkarvaisten koirien joulu

Kaikenkarvaisten koirien joulu (engl. "An All Dogs Christmas Carol") on vuonna 1998 suoraan videolle julkaistu piirroselokuva. Elokuva perustuu Charles Dickensin "Joulukertomukseen""." Se on elokuvasarjan "Kaikenkarvainen Charlie" kolmas ja viimeinen osa, se on myös animaatiosarjan finaali. Toisin kuin kahdessa aiemmassa elokuvassa, jossa päähenkilöt ovat Charlie ja Itchy, Carface on tarinan päähenkilö.
Juoni.
Joukko enkelipentuja pyytää whippet Annabellea kertomaan heille tarinan. Hän alkaa kertoa heille kuinka Carface pelasti joulun Charlien ja Itchyn opastuksella.
San Franciscon kujalla Charlie, Itchy ja Sasha auttavat ystäviään koristamaan joulujuhlia. Charlie ja Itchy hoitavat nuoria pentuja, erityisesti Timmy nimistä pentua, jolla on kipeä jalka. Koirat ovat keränneet rahaa Timmyn leikkausta varten. Juhlien pilaamiseksi Carface ja Killer saapuvat paikalle keräämään velkojaan. Carface puhaltaa salaperäisen koirapilliä, joka hypnotisoi jokaisen luopumaan luistaan. Lähtiessään Carface ja Killer ottavat ruuat, lahjat ja rahat mukaan lukien Timmyn hoitosäästöt.
Charlien ja Itchyn yritykset saada takaisin tavaransa epäonnistuvat, mutta he huomaavat, että Carface työskentelee Annabellen pahalle serkulle Belladonnalle, joka suunnittelee massiivisen koirapillin avulla hypnotisoida jokainen kaupungin koira varastamaan perheidensä joululahjat, jolloin heidät heitetään pois kodeistaan ​​ja ovat omistajiensa hylkäämiä, aivan samalla tavalla kuin Carfacelle oli tapahtunut pentuna. Charlie suunnittelee pelottaakseen Carfacen ja pyytää Annabellelta apua, minkä seurauksena heistä tulee Joulukertomuksen hahmoja. Itchystä tulee menneiden joulujen haamu, Sashasta nykyisten joulujen haamu ja Charliesta tulevien joulujen haamu.
Jokainen heistä vierailee Carfacen luona ja oppii vähitellen kuinka hänestä tuli paha. Itchyn vaatimuksesta Carface paljasti että hän oli onnellinen pentu, mutta hänen omistajansa syyttivät häntä joulukoristeiden sotkemisesta, jonka takia hänet heitettiin pois. Sasha kertoo hänelle, että ilman rahaa Timmy kuolee. Lopuksi Charlie näyttää, että toimintansa vuoksi Carface aiheuttaa oman kuolemansa ja joutuu helvettiin ikuisiksi ajoiksi. Carface nähtyään itsensä Timmyssä, kiirehtii pysäyttämään pillin. Petettynä Belladonna raivoaa kiihkeästi ja aikoo tappaa Carfacen ja Killerin, mutta Annabelle pelastaa heidät ja vangitsee Belladonnan lumen alle. Kun lunta alkaa sataa, kaikki juhlivat, mutta Itchy valittaa lahjojen puutetta. Sillä hetkellä Carface saapuu Killerin vetämällä reellä ja palauttaa kaiken ja antaa enemmän. Kun Timmyn rahalaatikko palautetaan, se on täynnä. Carface kääntyy lähteäkseen, mutta Sasha kutsuu hänet jäämään. Hän kieltäytyy kunnioittavasti ja päättää käydä äitinsä luona, mutta toivottaa kaikille hyvää joulua.
Sattanen (Sodankylä)

Sattanen on Sodankylässä sijaitseva kylä, joka sijaitsee noin 13 kilometriä kunnan keskustaajaman pohjoispuolella valtatie 4:n varrella Sattasjoen ja Kitisen yhtymäkohdassa. Kylän nimi tulee saamen kielen hiekkaa tarkoittavasta sanasta "satta". Sattanen on Sodankylän kirkonkylän ohella kunnan toinen taajama. Vuonna 2020 Sattasessa oli 331 asukasta. Kylässä pidetään muun muassa vuosittaiset Sattasen porokisat, jotka järjestettiin ensimmäisen kerran 1986.
Historia.
Sattasen kylä on asutettu 1600-luvun lopussa. Kylässä on perinteisesti ollut vahva työväenliike. Esimerkiksi sisällissodan alla Sattasen punakaartissa oli noin 300 jäsentä ja myöhemmin kylässä toimi Suomen Metsä- ja Uittotyöväen Liiton ammattiosasto. Sattasen lähes koko rakennuskanta tuhoutui Lapin sodan aikana natsi-Saksan joukkojen perääntyessä. Sattasessa on ollut muun muassa koulu, joka oli toiminnassa vuosina 1914–2014. Vuonna 2001 valmistuneen Kelukosken voimalaitoksen myötä Sattasen jokimaisema muuttui olennaisesti veden nousetessa ja muodostaessa kylän kohdalle patoaltaan.
Tunnettuja Sattasen asukkaita ovat kirjailija Valto Maunula ja kansanedustaja Asko Apukka.
Jouko Laasasenaho

Jouko Eemeli Laasasenaho (s. 3. helmikuuta 1941 Soini) on suomalainen metsänarvioimistieteen professori emeritus.
Laasasenaho syntyi Eemeli Arvid Laasasenahon ja Fanny Aliina Vakkurin perheeseen. Hänen puolisonsa on lehtori Marja-Leena Marketta Liinaharja. Laasasenaho tuli ylioppilaaksi Alajärven yhteiskoulusta 1962 ja valmistui Helsingin yliopistosta metsänhoitajaksi 1967 ja maatalous- ja metsätieteiden lisensiaatiksi 1976. Tohtoriksi hän väitteli siellä 1983 männyn, kuusen ja koivun rungon tilavuuden määrittelyä koskeneella tutkimuksella "Taper curve and volume functions for pine, spruce and birch". Hänen laatimiaan tilavuusyhtälöitä on sittemmin käytetty laajasti, samoin kuin kehitetty niihin perustuvia puun tilavuuden laskimia.
Laasasenaho oli Helsingin yliopiston metsänarvioimistieteen laitoksen ja Metsäntutkimuslaitoksen tutkimusassistentti 1965–1968 ja Metsäntutkimuslaitoksen metsänarvioimisen tutkimusosaston tutkija useaan eri otteeseen 1969–1983. Helsingin yliopiston metsänarvioimistieteen dosentti hän oli 1984–1987, vt. apulaisprofessori 1977–1978 ja 1984–1986 ja apulaisprofessori ja professori 1987–2005. Hän on julkaissut sekä tieteellisiä tutkimuksia että muita julkaisuja metsänarvioimistieteen alalta.
Berno Clunylainen

Berno Clunylainen eli Pyhä Berno (850 Burgundi – 13. tammikuuta 927 ) oli Clunyn luostarin ensimmäinen apotti.
Bernon yksityiselämästä tiedetään melko vähän. Kerrotaan, että hän oli jo lapsena hyvin hurskas ja osoitti luostarissa ollessaan poikkeuksellista kuuliaisuutta sekä noudatti pikkutarkasti sääntöjä.
Bernon isä oli varakas ranskalainen aatelismies Odon, joka tarjosi Glanfeuilin benediktiiniläisyhteisölle turvapaikan sen jälkeen, kun normannit olivat ajaneet munkit pois luostaristaan. Nuori Berno auttoi isäänsä vastaanottamaan pakomatkalla olleet munkit. Isänsä kuoleman jälkeen Berno lahjoitti perintörahansa ja lähti munkiksi Pyhän Martinin benediktiiniluostariin.
Pyhän Martinin luostari noudatti Anianan pyhän Benedictuksen luomaa perinnettä. Keisari Ludvig Hurskas oli sata vuotta aiemmin antanut Benedictukselle tehtäväksi uudistaa kaikki Ranskan ja Saksan luostarit. Kahdeksannella vuosisadalla luostarielämä kuitenkin rappeutui jälleen, ja maalliset hallitsijat ottivat luostarit haltuunsa. Kuninkaat eivät kyenneet puolustamaan luostareita idästä tulleita ryösteleviä sotapäälliköitä vastaan, jotka hävittivät luostarit.
Vuonna 886 Berno lähetettiin elvyttämään Baume-les-Messieursin luostarin toiminta Besançonin hiippakunnassa. Vuonna 890 Berno lähetettiin perustamaan Gignyn luostari ja hänestä tuli sen ensimmäinen apotti. Samaan aikaan hänoli myös Baumen, Bourg-Dieun ja Massayn apotti. Berno tunnettiin askeettisuudestaan ja luostareissaan harjoittamastaan isällisestä hallinnosta.
Vuonna 910 Berno lähetettiin johtamaan sittemmin kuuluisaa Clunyn luostaria Lyonin luoteispuolella. Akvitanian Vilhelm oli perustanut luostarin saman vuoden syyskuussa. Berno hoiti luostarin apotin tehtävää vuodesta 910 aina kuolemaansa saakka. Muut feodaaliruhtinaat seurasivat Vilhelmin esimerkkiä ja perustivat Clunyn alaisuuteen kuusi uutta luostaria. Berno toimi myös niiden apottina.
Clunyn luostari noudatti Benedictus Nursialaisen luostarisääntöä hyvin tiukasti. Luostarista tuli vähitellen koko länsimaisen luostarielämän ja hengellisen uudistumisen keskus 1100- ja 1200-luvuilla. Monia Euroopan luostareita hallitsi tuohon aikaan kuningas tai paikallinen aatelismies, mutta Clunyn peruskirjassa luki, että Clunyn luostari oli riippumaton kaikesta muusta paitsi paavin tuomiovallasta. Lisäksi sille taattiin vapaus nimittää oma apottinsa.
Vähän ennen kuolemaansa Berno nimitti oppilaansa Odon Clunyn, Déolsin ja Massayn luostareiden apotiksi sekä veljenpoikansa Guidon Gignyn, Baumen ja Ethicen apotiksi. Berno määräsi molemmille velvollisuudeksi noudattaa hänen asettamaansa sääntöä. Bernon seuraajien aikana Clunysta muodostui yksi keskiajan Euroopan vaikutusvaltaisimmista instituutioista. Hurskauden ja oppineisuuden keskuksena Clunysta tuli neljä paavia ja 1400-luvulle tultaessa Clunyn luostarin alaisuudessa toimi yli kahdeksansataa muuta luostaria.
Concordia-yliopisto (täsmennyssivu)

Concordia-yliopisto voi tarkoittaa seuraavia:
Oulun vesiliikuntakeskus

Oulun vesiliikuntakeskus on Oulun Raksilan kaupunginosaan suunniteltu uimahalli, joka on määrä rakentaa vuosina 2026–2029. Se korvaa helmikuun 2025 lopussa suljetun Oulun uimahallin. Rakennushankkeen budjetti on 80 miljoonaa euroa.
Vesiliikuntakeskuksen arkkitehtisuunnittelusta järjestettiin syksyllä 2024 kutsukilpailu, jonka voitti Arkmill oy ehdotuksellaan ”Laituri”. Tontin kaavoitusta on tehty voittajaehdotuksen pohjalta. Suunnitelmassa kolmekerroksisen hallin kokonaisala on 20 000 neliömetriä. Altaita on kahdeksan kappaletta: 10-ratainen 50 metrin allas, 25 metrin kuntoallas, opetusallas, monitoimiallas, kaksi lastenallasta, syvä hyppyallas sekä kylmävesiallas. Oulun kaupunginvaltuusto hyväksyi vesiliikuntakeskuksen asemakaavan 10. marraskuuta 2025.
Kaarnakätkökki

Kaarnakätkökki ("Drapetisca socialis") on riippuhämähäkkien heimoon Linyphiidae kuuluva laji. 
Koiraan pituus on 3,5–4 mm ja naaraan 3,5–5,2 mm. Takaruumiin etuosassa on neljä vaaleaa täplää. Kaarnakätkökki asustaa puiden rungoilla, ja sitä on värityksensä vuoksi vaikea havaita.
Brakyterapia

Brakyterapia, eli sisäinen sädehoito, on sädehoidon muoto, jossa säteilylähde sijoitetaan suoraan kasvaimen sisälle tai sen läheisyyteen. Tämä mahdollistaa korkean säteilyannoksen kohdistamisen kasvaimeen samalla, kun terve kudos säästyy mahdollisimman paljon. Brakyterapiaa käytetään erityisesti tietyntyyppisten syöpien hoidossa, kuten kohdunkaulan, eturauhasen, rintasyövän ja pää- ja kaulan alueen syöpien hoidossa.
Brakyterapiassa käytetään pieniä säteilylähteitä, kuten radioaktiivisia jyväsiä, neuloja tai katetreja, jotka sijoitetaan kasvaimen sisälle tai sen viereen. Säteilylähteet voivat olla joko väliaikaisia (poistetaan hoidon jälkeen) tai pysyviä (jäävät potilaan kehoon, mutta säteily heikkenee ajan myötä). Säteilyn lähde voi olla esimerkiksi jodi-125, cesium-137, iridium-192 tai palladium-103.
Brakyterapia Suomessa
Brakyterapia on käytössä Suomessa ja sitä tarjotaan useissa erikoissairaanhoitolaitoksissa. Esimerkiksi Helsingin yliopistollinen sairaala (HUS) ja Turun yliopistollinen sairaala (TYKS) käyttävät brakyterapiaa erityisesti kohdunkaulan ja eturauhassyöpien hoidossa.
Tyler Nubin

Tyler Nubin (s. 14. kesäkuuta 2001) on yhdysvaltalainen amerikkalaisen jalkapallon pelaaja. Hänen pelipaikkansa on takapuolustaja. Nubin edustaa NFL-joukkue New York Giantsia. Ennen NFL-uraansa hän pelasi Minnesotan yliopiston joukkueessa. Giants varasi hänet toisella kierroksella 47. varausvuorolla . Toukokuussa 2024 Nubin teki Giantsin kanssa nelivuotisen ja yhteensä noin 8,176 miljoonan dollarin arvoisen tulokassopimuksen. Nubin on pelannut 13 NFL:n runkosarjan ottelua. Näissä otteluissa hänellä on yhteensä 98 taklausta, yksi aiheutettu rähmäys, yksi rähmäyksen palautus ja yksi puolustettu heitto. Uran tilastot päivitetty kauden 2024 jälkeen.
Youpret

Youpret on suomalainen kielipalveluyritys, jonka toimialaan kuuluu tulkkaus- ja käännöspalvelut. Nimi "Youpret" tulee englanninkielisestä ilmauksesta "Your interpreter" (). Yritys on perustettu vuonna 2016 Joensuussa, jossa sijaitsee myös sen toimisto. Youpret välittää toimeksiantoja noin 1 300 tulkille, kääntäjälle ja kielialan asiantuntijalle ja antaa palveluita julkiselle sektorille ja yrityksille.
Kasvu ja kehitys.
Youpret perustettiin vuonna 2016 Ali Girayn, Heikki Vepsäläisen, Teemu Purmosen ja Pekka Nurmelan toimesta vastauksena kasvavaan tarpeeseen etätulkkauspalveluista. Yritys on kasvanut viime vuosina yhdeksi Suomen suurimmista tulkkauspalveluiden tarjoajista.
Marraskuussa 2024 yrityksen kehittämä mobiilisovellus palkittiin KotoTeko-palkinnolla, jonka myönsi Suomen Pakolaisapu tunnustuksena kotoutumista edistävästä innovaatiosta. Youpret listattiin myös marraskuussa 2024 Deloitten Technology Fast 50 -listalle sijalle 19., nopeimmin kasvavien teknologiayritysten joukkoon.
Joulukuussa 2024 Youpretista tuli Pohjoismaiden ensimmäinen kielipalveluyritys, jolle myönnettiin B Corp -vastuullisuussertifikaatti.
Syyskuussa 2025 Youpret aloitti toimintansa Islannissa, jossa yhtiö tarjoaa ajanvaraus- ja läsnäolotulkkausten ohella uutena palveluna pikatulkkausta.
Mustatuplakki

Mustatuplakki ("Diplocephalus picinus") on riippuhämähäkkien heimoon Linyphiidae kuuluva laji. 
Koiraan pituus on 1,3–2 mm ja naaraan 1,5–2,5 mm. Jalat ovat kellanoranssit, vartalon väri vaihtelee. Koiraan päässä on kohollaan oleva osa, jonka sisällä on rauhanen. Rauhasen tuottama erite tulee ulos pään sivussa olevista raoista (sulci), ja sillä on tärkeä rooli parittelussa.
Mustatuplakkia tavataan koko Euroopassa Portugalia ja Islantia lukuun ottamatta, Kaukasuksella ja Iranissa.
Se elää metsissä ja pensaikoissa, tyypillisesti lehtikarikkeen seassa.
Arizonan kristillinen yliopisto

Arizonan kristillinen yliopisto (, lyh. ACU) on Yhdysvaltain Arizonassa sijaitseva yksityinen yliopisto. Yliopisto on perustettu vuonna 1960, ja se sijaitsee Glendalen kaupungissa.
Ohion kristillinen yliopisto

Ohion kristillinen yliopisto (, lyh. OCU) on Yhdysvaltain Ohiossa sijaitseva yksityinen yliopisto. Yliopisto on perustettu vuonna 1948 ja se sijaitsee Circlevillen kaupungissa.
Kaupunkipiiri

Kaupunkipiiri (, , ) on kaupungin hallinnollinen osa-alue, jolla on usein oma paikallishallinto ja päätäntävalta tietyissä asioissa.
Esimerkkejä ovat Lontoon 32 kaupunkipiiriä, kuten City of Westminster ja Tower Hamlets. Muita esimerkkejä ovat Pariisin 20 kaupunkipiiriä (arrondissementit) sekä Berliinin 12 hallintopiiriä.
Valley Forgen yliopisto

Valley Forgen yliopisto (, lyh. UVF) on Yhdysvaltain Pennsylvaniassa sijaitseva yksityinen yliopisto. Yliopisto on perustettu vuonna 1939, ja se sijaitsee Phoenixvillen kaupungissa.
Johanna Aatsalo

Johanna Aatsalo (ent. Aatsalo-Sallinen, s. 1967) on suomalainen toimittaja, joka tuli tunnetuksi . Hän paljasti maastohiihdon dopingtapauksen kolme vuotta ennen Lahden MM-kisojen dopingskandaalia.
Doping-uutisoinnin seurauksena Aatsalo-Sallinen ja STT:n silloinen päätoimittaja Kari Väisänen tuomittiin käräjäoikeudessa julkisesta herjauksesta vuonna 1999. Aatsalo-Sallinen sai sakkorangaistuksen sekä 30 päivän ehdollisen vankeusrangaistuksen. Lisäksi tuomitut ja STT velvoitettiin maksamaan 19 henkilölle korvauksia yhdessä yhteensä 1,5 miljoonaa markkaa. Hovioikeudessa rangaistus muuttui sakoiksi vuonna 2000. Myöhemmin, vuonna 2012, Helsingin hovioikeus tuomitsi hiihtäjä Jari Räsäsen ja valmentaja Pekka Vähäsöyringin ehdolliseen vankeuteen törkeästä petoksesta.
Aatsalo siirtyi viestintäkonsultiksi vuonna 2000. Hän on työskennellyt toimittajana rakennus- ja kiinteistöalan lehdissä ja vuodesta 2024 Tehy-lehden päätoimittajana. Aatsalo on koulutukseltaan liikuntatieteiden maisteri.
Hän on julkaissut kokemuksistaan kirjan "Paljastus – tarina dopinguutisesta ja toimittajasta, joka haluttiin vaientaa" vuonna 2024.
Keski-Atlantin kristillinen yliopisto

Keski-Atlantin kristillinen yliopisto (, lyh. MACU) on Yhdysvaltain Pohjois-Carolinassa sijaitseva yksityinen yliopisto. Yliopisto on perustettu vuonna 1948, ja se sijaitsee Elizabeth Cityn kaupungissa.
Johnsonin yliopisto

Johnsonin yliopisto (, lyh. JU) on Yhdysvaltain Tennesseessä sijaitseva yksityinen yliopisto. Yliopisto on perustettu vuonna 1893, ja se sijaitsee Knoxvillen kaupungissa.
The King’s University

The King’s University (lyh. TKU) on Yhdysvaltain Texasissa sijaitseva yksityinen yliopisto. Yliopisto on perustettu vuonna 1997, ja se sijaitsee Southlaken kaupungissa.
Life Pacific -yliopisto

Life Pacific -yliopisto (, lyh. LPU) on Yhdysvaltain Kaliforniassa sijaitseva yksityinen yliopisto. Yliopisto on perustettu vuonna 1923, ja se sijaitsee San Dimasin kaupungissa.
Martin Luther College

Martin Luther College (lyh. MLC) on Yhdysvaltain Minnesotassa sijaitseva yksityinen korkeakoulu. Martin Luther College on perustettu vuonna 1995, ja se sijaitsee New Ulmin kaupungissa.
Ozark Christian College

Ozark Christian College (lyh. OCC) on Yhdysvaltain Missourissa sijaitseva yksityinen korkeakoulu. Ozark Christian College on perustettu vuonna 1942, ja se sijaitsee Joplinin kaupungissa.
Crandallin yliopisto

Crandallin yliopisto (, lyh. CU) on Kanadan New Brunswickissa sijaitseva yksityinen yliopisto. Yliopisto on perustettu vuonna 1949, ja se sijaitsee Monctonin kaupungissa.
Campbellin yliopisto

Campbellin yliopisto (, lyh. CU) on Yhdysvaltain Pohjois-Carolinassa sijaitseva yksityinen yliopisto. Yliopisto on perustettu vuonna 1887, ja se sijaitsee Buies Creekin kaupungissa.
Friends-yliopisto

Friends-yliopisto () on Yhdysvaltain Kansasissa sijaitseva yksityinen yliopisto. Yliopisto on perustettu vuonna 1898 ja se sijaitsee Wichitan kaupungissa.
Warnerin Tyynenmeren yliopisto

Warnerin Tyynenmeren yliopisto (, lyh. WPU) on Yhdysvaltain Oregonissa sijaitseva yksityinen yliopisto. Yliopisto on perustettu vuonna 1937 ja se sijaitsee Portlandin kaupungissa.
Sateenkaarihohtaja

 
Sateenkaarihohtaja ("Notropis chrosomus") on särkiin kuuluva kalalaji. Lajia tavataan makeista vesistä Yhdysvalloista. 
Koko ja ulkonäkö.
Sateenkaarihohtaja kasvaa useimmiten noin 5 cm pitkäksi ja voi suurimmillaan saavuttaa 7–8 cm:n pituuden. Laji on ruumiinrakenteeltaan pitkänomainen ja litteähkö. Silmät ovat suhteellisen kookkaat, Kalan väritys vaihtelee huomattavasti. Selästään sateenkaarihohtaja värinthsvaihetlee huomattavasti niin lisääntymiskauden aikana kuin sen ulkopuolellakin. Selkä on sininen tai hopeainen ja kyljen juova on naarailla punertava ja koirailla punainen, violetti tai jopa ruskehtava. Lajin vatsa on naarailla punertava ja koirailla sininen muuttuen lisääntymisaikana punertavaksi. Koiraan pää on lisääntymisaikana sininen. Sateenkaarihohtajakoiraan evät ovat siniset ja naaraan punertavat.
Levinneisyys ja elintavat.
Sateenkaarihohtajaa tavataan Alabamajoen ja Black Warriorjoen valuma-alueilta Georgiasta ja Tennesseestä Alabamaan. Laji elinympäristöä ovat kirkasvetiset purot, lähteet ja pienet joet. Se liikkuu sora- tai hiekkapohjaisilla alueilla. Kalan ravintoa ovat erityisesti vesihyönteiset ja hyönteisten toukat. Kutuaika on huhtikuusta kesäkuulle. Sateenkaarihohtaja kerääntyy parviksi kutemaan.
Sateenkaarihohtajaa voidaan pitää akvaarioissa.
Arska Group

Arska Group on suomalainen neljännessä polvessa toimiva perheyritys. Arska Groupin päätoimialaa on viljankäsittelylaitteiden valmistus. Yhtiöllä on vientiä yhteensä 13 maahan Euroopassa. Arska Groupin muodostavat emoyhtiö Arska Tehtaat Oy sekä tytäryhtiöt Mepu Oy, Arskametalli Oy ja Triotec Oy. Arska Groupilla on ruotsalainen tytäryhtiö Arska Skandinavia AB.
Historia.
Arvo Käkönen rakensi kotitilalleen Tammelan Riihivalkamaan osittain puurakenteisen siilokuivurin vuonna 1958. Kuivureille oli kysyntää, joten hän perusti kuivurien tuotantoa varten T:mi Kone ja Kuivurin. Vuonna 1964 Käkönen osti tehdaskiinteistön Somerniemen Jakkulasta, jonne kuivurien valmistus siirtyi. Arvon poika Jorma Käkönen tuli mukaan yrityksen toimintaan
Arska Tehtaat Oy on perustettu vuonna 1976.
Mustio (Suomen entinen kunta)

Mustio () oli Suomen entinen kunta (laiton), joka liitettiin osaksi Karjaan maalaiskuntaa vuoden 1929 alussa. Nykyisin Mustio kuuluu Raaseporin kaupunkiin.
Historia.
Mustio oli Mustion linnan ja Mustion ruukin ympäristön kattanut laiton kunta, joka perustettiin Mustion ruukinseurakunnasta 1860-luvulla ja liitettiin 1920-luvun lopussa Karjaan maalaiskuntaan. Kunnan perusti Mustion ruukin tehtaanomistaja Fridolf Linder, ja ensimmäinen maininta siitä on 2. helmikuuta 1868. Tilastollisen päätoimiston julkaiseman Suomen tilastollisen vuosikirjan kunnittaisissa väestötilastoissa Mustion kunta tilastoitiin omana maalaiskuntanaan vuosina 1893–1917 ja 1923–1930 (vuoteen 1917 saakka "Mustion ruukinseurakunta/tehdasseurakunta", vuodesta 1923 "Mustio"). Samoin eduskuntavaalien 1907–1929 viralliset kunnittaiset tulokset julkaistiin vaalitilastoissa erikseen myös Mustion kunnalle.
Vuonna 1920 tehtaan uusi omistaja Constantin Linder anoi Mustion kuntaa liitettäväksi Karjaan kuntaan. Kunnan asema oli kuitenkin epäselvä, kun esimerkiksi henkikirjoituksen suhteen viranomaiset eivät tienneet siitä mitään. Tämä ilmeni esimerkiksi väestötilastoissa siten, että Mustion kunnan kohdalla henkikirjoitettu väestö tilastoitiin yhdessä Karjaan kunnan kanssa, vaikka kirkonkirjoihin merkitty väestö ilmoitettiinkin Mustion kunnalle erikseen. 19. tammikuuta 1928 saatiin Korkeimman hallinto-oikeuden ratkaisu, jonka mukaan Mustion tehtaan seurakunta ei ollut erillinen kunta vaan osa Karjaan kuntaa. Liitos myöhempään Karjaan maalaiskuntaan toteutui lopullisesti 1. tammikuuta 1929.
Vuonna 1926 tehtaanseurakunnan pinta-ala oli 6 km², väkiluku 529 ja väestötiheys 88,17 asukasta/km².
Paaskiviikko

Paaskiviikko eli kveenin kulttuuripäivät Pohjois-Tromssassa on Norjassa vuosittain järjestettävä ja viikon kestävä kveeniläisen kulttuurin festivaali, joka koostuu erilaisista tapahtumista Yykeän, Omasvuonon, Kaivuonon, Kieruan, Raisin ja Naavuonon kunnissa.
Festivaalin ohjelma keskittyy kveenin kieleen, kulttuuriin ja historiaan. Tapahtuma on suunnattu kaikenikäisille ja koostuu muun muassa kulttuuri-illoista, konserteista, esityksistä, näyttelyistä, luennoista sekä kveenin ja norjan kielillä toimitetusta jumalanpalveluksesta.
Festivaali järjestettiin ensi kertaa nimellä "Baaskifestivalen" kesäkuussa 2007. Nimi tulee pienestä ja kevyestä venetyypistä, jotaon käytetty vuonoilla ja joissa. Norjaksi sen nimi on "bask", Raisin alueella puhutussa norjassa "baaski" ja kveeniksi "paaski".
Pekka Hepokangas

Pekka Hepokangas (s. 6. heinäkuuta 1994 Muhos) on suomalainen pesäpalloilija. Hepokangas edustaa Ykköspesiksessä pelaavaa Simon Kiriä.
Heponkankaan kasvattiseurana toimi Muhoksen Pallo-Salamat. Hepokangas pelasi joukkuueen edustuksessa Suomensarjassa vuosina 2009-2015, sekä Ykköspesiksessä 2016. Hepokangas vaihtoi kauden 2015 lopulla joukkuetta Oulun Lippoon ja pelasi tuolla kolme kautta Superpesistä. 2018 kaudella Kempeleen Kiri solmi sopimuksen Hepokankaan kanssa hänen vaikuttavien tulostensa perusteella Hepokankaan ollessa nostamassa KeKiä Superpesikseen. Sopimuksen kesto oli kaudelle 2020 asti. Sopimuksen päätyttyä Hepokangas vaihtoi Simon Kiriin. Hepokangas on myös toiminut 2021 vuodesta lähtien Kempeleen Kirin junioritoiminnan valmennuspäällikkönä.
Antti Vierma

Antti Timonpoika Vierma (Entinen nimi Anton Timofeijevich Tihanov/Tihanoff; 7. joulukuuta 1883 Uhtua – joulukuu 1942 Mieslahti) oli karjalainen maanviljelijä ja poliitikko, joka toimi Vienan Karjalan väliaikaisen hallituksen johtajana 21. heinäkuuta 1919 – 21. maaliskuuta 1920. Vierma lähetti useita kirjeitä Suomeen pyytäen tukea alivarustetuille metsäsisseille ja väliaikaiselle hallitukselle. Hän toimi maanviljelijänä loppuelämänsä lähdettyään Karjalan väliaikaisesta hallituksesta 21. maaliskuuta 1920.
Perhe.
Vierman isä oli kauppias Timo (Timofei) Ivaninpoika Tihanov ja hänen äitinsä oli Brita Kajsa Erik-Andersdotter Tihanova.
Vierman puoliso oli Outi (Jeudokia) Ivanintytär Tihanova, heillä oli yhteensä neljä lasta: Sakari Vierma (s. 5.9.1913), Pekka Vierma (s. 6.7.1915), Simo Vierma ja yksi tuntematon.
Nuoruus.
Vierman isä oli kiertokauppias Ruotsin Lapissa. Vierma kävi neljä luokkaa venäläisessä koulussa, Uhtuan kirkonkylässä. Hän työskenteli metsätyöjohtajana vuosina 1902 – 1919 ja urakoitsijana monelle puutavaraliikkeelle ennen Itäkarjalaisten kansannousua.
Aleksi Hautala

Aleksi Hautala (s. 11. syyskuuta 1998 Liminka) on suomalainen pesäpalloilija. Hautala edustaa Ykköspesiksessä pelaavaa Simon Kiriä.
Hautala debytoi kasvattiseuransa Kempeleen Kirin edustusjoukkueessa kaudella 2017, KeKin tippuessta Ykköspesikseen kaudeksi 2018. Hautala siirtyi Kempeleeltä Simossa pelaavaan Simon Kiriin vuonna 2019.
Otamusjoki

Otamusjoki on Pirkanmaalla Sastamalan Salmella sijaitseva 550 metriä pitkä joki , joka laskee Tupurlanjärvestä Kuloveden Piikkilänjärveen ja muodostaa 44 kilometriä pitkästä pääuomasta sen alajuoksun osuuden.
Yleistä.
Otamusjoki on lyhyt ja tulkinnasta riippuen, joko Saikkalanjoen valuma-alueen laskujoki Kuloveteen, tai Kulovedessä sijaitseva lahden sisäinen kapea salmi. Tyrvään vesivoimalaitoksen valmistuttua ja kun Rautavesi-Kulovesi-vesialtaan täyttö tuli vuonna 1957 päätökseensä, on vesistön vedenpintaa säännöstelty välillä 56,75–57,65 metriä mpy. Kuloveden vedenpinta on siitä asti ollut yläpuolisessa Tupurlanjärvessä ja alapuolisessa Kuloveden Piikkilänjärvessä samalla tasolla. Vesialueet ovat siten teknisesti samaa järviallasta.
Otamusjoen pohjoisrannat ovat paikoin jyrkänteisiä eteenkin Helaakallion ja Ristivuoren kohdilla. Pohjoisrannikolla peltomaat ulottuvat aivan joen jyrkille rannoille asti. Eteläpuolella peltoja on vähän. Salmista tulee yhdystie 2505, joka ylittää Otamusjoen siltaa pitkin ja jatkaa sitten Karkkuun asti. Joen rannassa on kuusi vapaa-ajan asuntoa ja sillan vieressä kahvilarakennus (Otamuskahvila), jolla on joessa laituri. Joen leveys vaihtelee 15–120 metriä. Läheisyydessä on vierailijoille tarkoitettu lyhyt viitoitettu patikkareitti.
Historiaa.
Otamusjokea kutsuttiin aiemmin nimellä Salminjoki. Paikan erikoisesta lisänimestä Eräportti on kirjoitettu enemmän. Esimerkiksi Jouko Saikkala pohti vuonna 1939, että se tarkoittaisi joko ainoastaan Otamusjoen kohtaa tai ehkä koko Saikkalanjoen vesireittiä.
Saikkalanjoen valuma-alue.
Otamusjoen silta on Saikkalanjoen valuma-alueen (vesistöaluetunnus 35.16) alaraja, jossa toisen jakovaiheen vesistöalue vaihtuu Kuloveden alueeseen (35.13). Kummatkin vesistöalueet kuuluvat Kokemäenjoen vesistössä (35) Kokemäenjoen alueeseen (35.1). Saikkalanjoen valuma-alueen pinta-ala on 261,50 neliökilometriä ja sen järvisyys on 3,44 %. Saikkalanjoki laskee ensin Tupurlanjärveen, josta Otamusjoki alkaa. Molemmat joet kuuluvat valuma-alueensa pääuomaan. Ylempänä Saikkalanjoessa on joen arvioitu keskivirtaama (MQ) noin 2,2 kuutiometriä sekunnissa . Lyhyt Loilanoja laskee joen etelärantaan.
SA-5 (Apollo)

SA-5 (myös Apollo SA-5 Test Flight) oli Nasan Apollo-ohjelman Saturn I -kantoraketin toisen vaiheen ensimmäinen koelento. Se laukaistiin 29. tammikuuta 1964 kello 11.25 UTC Floridan Cape Canaveral Air Force Stationin laukaisualusta Launch Complex 37B:stä. Lennosta tehtiin yli 11 000 eri mittausta. SA-5 oli myös ensimmäinen Saturn I -kantoraketin sekä Apollo-ohjelma lento, joka pääsi Maan kiertoradalle. SA-5:n oli tarkoitus laukaista 27. tammikuuta 1964, mutta laukaisu siirrettiin 29:een tammikuuta. 29. tammikuuta 1964 raketin laukaisua lykättiin 73 minuuttia johtuen ongelmista radiotaajuuksilla.
Jiří Ticháček

Jiří Ticháček voi tarkoittaa seuraavia henkilöitä:
Jääkiekon Suomensarja 1948–1949

Kaudella 1949 Jääkiekon Suomensarjassa pelattiin yhdeksän joukkueen yksinkertainen sarja, jonka kolme parasta nousi SM-sarjaan. Sarjassa pelasivat edellisen vuoden mestaruussarjasta pudonneet turkulaiset TPS ja ÅIFK. Sarjanousijoita olivat HPK Hämeenlinnasta, PS-44 Valkeakoskelta ja RPL Riihimäeltä.
William Leuchtenburg

William Edward Leuchtenburg (28. syyskuuta 1922 New York – 28. tammikuuta 2025) oli yhdysvaltalainen historioitsija, tietokirjailija ja professori. Hänet tunnettiin maansa johtavana Franklin D. Roosevelt -asiantuntijana. Tietokirjailijana hän kirjoitti yli 70 vuoden ajan Yhdysvaltain presidenteistä ja sai Bancroft-palkinnon teoksestaan "Franklin D. Roosevelt and the New Deal" (1963). Hän toimi asiantuntijana useissa Ken Burnsin dokumenttielokuvissa yli 40 vuotta. 
Leuchtenburg valmistui kandidaatiksi vuonna 1943 Cornellin yliopistosta. Hän väitteli tohtoriksi Columbian yliopistosta vuonna 1951, minkä jälkeen hän opetti siellä vuoteen 1982. Hän oli Oxfordin yliopiston vieraileva professori vuosina 1971–1972. Hänet kutsuttiin American Academy of Arts and Sciencesin jäseneksi vuonna 1977. Vuonna 1982 hän siirtyi Columbian yliopistosta Pohjois-Carolinan yliopistoon Chapel Hilliin. Hän jäi eläkkeelle professorin virasta vuonna 2002. Leuchtenburg toimi kolmen yhdysvaltalaisen historioitsijoiden tiedeyhdistyksen puheenjohtajana; Society of American Historians vuosina 1978–1981, Organization of American Historians vuosina 1985–1986 ja American Historical Association vuonna 1991.
Örebron koulusurma

Örebrossa Risbergskan koulussa tapahtui ammuskelu tiistaina 4. helmikuuta 2025. Ampumisessa kuoli yksitoista ihmistä, mukaan lukien ampuja itse, ja sitä on kutsuttu Ruotsin modernin historian pahimmaksi joukkomurhaksi. Ammuskelu alkoi noin klo 12.30.
Tekijä.
Ampuja, 35-vuotias mies, Rickard Andersson ei ollut poliisille tuttu entuudestaan. Ammuskelun jälkeen hän teki itsemurhan ampumalla itsensä. Hänen uskotaan toimineen yksin. Motiivista ei ole vielä tapahtumailtana ollut selvyyttä, mutta terroriteosta ei poliisin mukaan ole toistaiseksi viitteitä.
Tapahtumien kulku.
Lehtitietojen mukaan epäilty Rickard Andersson saapui koulun alueelle noin puolitoista tuntia ennen iskua. Hänet oli nähty koulun sisäänkäynnillä kello 10.59, mutta hänen tarkoista liikkeistään ei ole tietoa.
Hätäkeskukseen soitettiin noin kello 12.33 ja poliisit saapuivat alueelle noin kuusi minuuttia myöhemmin. Epäilty ampui 70 kertaa ammuskelun aikana.
Poliisin mukaan epäilty ampui vielä, kun poliisit olivat koulun sisällä. Poliisit eivät ehtineet saada epäiltyä kiinni, vaan he löysivät hänen ruumiinsa noin tunnin kuluttua siitä, kun hän oli kuollut. Poliisin mukaan epäilty toimi yksin.
Tapahtumapaikka.
Örebron kaupungin länsiosassa sijaitseva Campus Risbergska -oppilaitos on aiemmin toiminut Risbergska Gymnasiet -nimisenä lukiona ja tyttökouluna. Oppilaitoksessa on tämän jälkeen järjestetty aikuisille suunnattua, Komvux-nimellä kutsuttua koulutusta. Siellä on muun muassa opetettu ruotsia maahanmuuttajille. Koulun kiinteistö on rakennettu 1960-luvulla.
Tapahtumailtana järjestetyssä tiedotustilaisuudessa paikallinen poliisi sanoi, että uhriluku oli noin 10 eikä sitä pystytty vielä tuolloin tarkentamaan tapauksen laajuudesta johtuen. Huolimatta siitä, että väkivalta on lisääntynyt Ruotsissa, koulusurmat ovat kuitenkin harvinaisia. Tapahtumapäivää seuraavana aamuna uhriluku oli noussut 11:een, ja viranomaisten mukaan luku saattaa nousta vielä entisestään.
Reaktioita.
Ruotsin kuningas Kaarle XVI Kustaa ja kuningasperhe esittivät tapausta seuranneena päivänä surunvalittelunsa kouluampumisen uhrien omaisille ja ystäville. Suomen tasavallan presidentti Alexander Stubb esitti samana päivänä valtiopäivien avajaispuheensa aluksi osanottonsa Örebron koulusurman johdosta eduskunnassa paikalla olleelle Ruotsin suurlähettiläälle Peter Ericsonille.
Öjersjö

Öjersjö on entinen taajama Partillen kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 4 394 asukasta vuonna 2016.
Sompion kirjasto

Sompion kirjasto on Lapin maakunnassa toimiva seutukirjasto, joka vastaa kunnallisten kirjastopalvelujen järjestämisestä Pelkosenniemen, Savukosken ja Sodankylän kunnissa. Vuoden 2009 alussa toimintansa aloittaneen seutukirjaston vastuukirjastona toimii Sodankylän kirjasto.
Sompion kirjastolla on kolme kiinteää toimipaikkaa (Pelkosenniemen kirjasto, Savukosken kirjasto, Sodankylän kirjasto) ja kirjastoauto Hilla. Vanhin näistä on vuonna 1873 toimintansa aloittanut Sodankylän kirjasto. Sen kirjastorakennuksen ovat suunniteleet arkkitehdit Jouni Koiso-Kanttila ja Kimmo Kuismanen; rakennus valmistui vuonna 1977. Kirjaston jatkeeksi rakennettiin Sodankylän kunnantalo (1982). Kirjaston laajennus tuli käyttöön 1997. Kirjastoauto Hilla kiertää seutukirjaston alueella, ja pysähtyy noin 100 paikalla. Kirjastoautossa seuraa paikallisapteekin suppea itsehoitotuotteiden valikoima ja reseptilääkkeiden kuljetuspalvelu.
Vuonna 2023 kolmen kunnan yhteisen Sompion kirjaston kokoelmiin kuului yli 137 000 nimikettä, joista noin 121 000 oli kirjoja. Lainaajia näissä kirjastoissa oli yhteensä 2 977. He lainasivat yhteensä 132 976 nimikettä ja tekivät 72 159 fyysisistä kirjastokäyntiä. Lainoista 29 648 tehtiin kirjastoauton kautta.
Sompion kirjasto kuuluu Lapin maakunnan kunnankirjastojen muodostamaan Lapin-kirjastokimppaan.